བཀོལ་སྤྱོད་མ་ལག་འདྲ་མིན་གསོག་འཇོག་བྱེད་ཡག་ཡོད་པའི་ཁྱད་ཆོས་ལྡན་པའི་ལག་ཐོག་ཁ་པར་དེ་འདྲ་ཐོན་ཡོད།ཡིན་ནའང་།སྟབས་ཉེས་པ་ཞིག་ལ་ལག་ཐོག་ཁ་པར་དེའི་ནང་གསོག་འཇོག་བྱས་ཡོད་པའི་གནས་ཚུལ་ཁག་མི་གསུམ་པའམ་ཡང་ན་རྒྱང་རིང་ནས་མི་གཞན་གྱིས་སྟངས་འཛིན་བྱེད་སྲིད་པ་ཞིག་ཡིན་དུས་ཉེན་སྲུང་ཡག་པོ་དེ་ཙམ་བྱེད་ཐུབ་ཀྱི་མེད།དེར་བརྟེན་གནས་ཚུལ་དེ་ཚོ་མི་གཞན་གྱིས་མ་ཤེས་པའི་ཆེད་གཞི་རྩའི་སྔོན་འགོག་བྱེད་དགོས་པ་ཁ་ཤས་ཤིག་ཡོད་པས་ལག་ཐོག་ཁ་པར་གྱི་རྨང་གཞིའི་སྒྲིག་ཤོམ་བྱེད་སྟངས་ལ་གཟིགས་ན་མཁྱེན་ཐུབ།དེ་དང་ཕྱོགས་མཚུངས་བྱ་ཐབས་གཞན་པ་བེད་སྤྱད་དེ་གནད་འགག་ཆེ་བའི་གནས་ཚུལ་ཁག་ལ་བརྡ་ཚིག་བརྒྱབ་ཏེ་མིས་བལྟ་ཀློག་བྱེད་མ་ཐུབ་པ་དེ་འདྲ་བཟོ་དགོས།